CELEX: 52019PC0023
Language: hu
Date: 2019-01-31
Title: Javaslat A TANÁCS HATÁROZATA Nagy-Britannia és Észak-Írország Egyesült Királyságának a bevándorlási összekötő tisztviselők hálózatának létrehozásáról szóló, 2004. február 19-i 377/2004/EK tanácsi rendeletben foglalt schengeni vívmányok egyes rendelkezései alkalmazásában való részvétel megszüntetésére vonatkozó szándék bejelentéséről

EURÓPAI BIZOTTSÁG
            Brüsszel, 2019.1.31.
            COM(2019) 23 final
            2019/0011(NLE)
            Javaslat
            A TANÁCS HATÁROZATA
            Nagy-Britannia és Észak-Írország Egyesült Királyságának a bevándorlási összekötő tisztviselők hálózatának létrehozásáról szóló, 2004. február 19-i 377/2004/EK tanácsi rendeletben foglalt schengeni vívmányok egyes rendelkezései alkalmazásában való részvétel megszüntetésére vonatkozó szándék bejelentéséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  Az Egyesült Királyság részt vett a 2011. április 5-i 493/2011/EU európai parlamenti és tanácsi rendelettel módosított, a bevándorlási összekötő tisztviselők hálózatának létrehozásáról szóló, 2004. február 19-i 377/2004/EK tanácsi rendeletben az Európai Unióról szóló szerződéshez és az Európai Közösséget létrehozó szerződéshez csatolt, a schengeni vívmányoknak az Európai Unió keretébe történő beillesztéséről szóló jegyzőkönyv 5. cikkével, valamint Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozat
                     1
                   8. cikkének (2) bekezdésével összhangban.
               
               
                  2018. május 16-án a Bizottság a 377/2004/EK rendelet további módosítására tett javaslatot átdolgozás formájában
                     2
                  . A Tanács 2018. július 2-án az összes előírt nyelven megkapta ezt a javaslatot.
               
               
                  2018. október 1-jén az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló (19.) jegyzőkönyv 5. cikkének (2) bekezdésében meghatározott eljárással összhangban az Egyesült Királyság bejelentette szándékát a Tanács elnökének, miszerint nem kíván részt venni a 2018. május 16-i átdolgozott javaslatban. Következésképpen az Egyesült Királyság már nem vesz részt e javaslat elfogadásában. 
               
               
                  Tekintettel arra, hogy a bevándorlási összekötő tisztviselők hálózatának hálózati jellege lehetetlenné teszi egy tagállam számára, hogy továbbra is a hálózat tagja maradjon, ha az adott hálózatot létrehozó módosított jogszabály nem alkalmazandó a szóban forgó tagállamra, a fent említett értesítés másik következménye az lesz, hogy a hálózatra vonatkozó átdolgozott javaslat hatálybalépésének időpontjától az Egyesült Királyság nem fog részt venni a bevándorlási összekötő tisztviselők hálózatában.
               
               
                  A schengeni vívmányokról szóló (19.) jegyzőkönyv 5. cikkének (3) bekezdésével összhangban a Tanács meghatározza, hogy az Egyesült Királyság milyen mértékben és feltételek mellett nem fog többé részt venni a schengeni vívmányok előzőekben említett értesítés által érintett részeiben. A Tanács a Bizottság javaslata alapján minősített többséggel elfogadott határozat formájában jár el. 
               
               
                  A schengeni vívmányokról szóló (19.) jegyzőkönyv 5. cikkének (3) bekezdése szerinti tanácsi határozat az alábbi kritériumokat veszi figyelembe: Annak szükségessége, hogy a bejelentő tagállam továbbra is a lehető legszélesebb körben részt vegyen a schengeni vívmányokban oly módon, hogy ne érintse súlyosan azok gyakorlati érvényesülését, ugyanakkor megőrizze azok koherenciáját.
               
               
                  A 2018. május 16-i átdolgozott javaslat célja, hogy fokozza az együttműködést, és optimalizálja a bevándorlási összekötő tisztviselők – köztük a harmadik országokba kiküldött új európai összekötő tisztviselők – alkalmazását, hogy hatékonyabban reagálhassanak a migráció területére vonatkozó uniós prioritásokra.
               
               
                  A 2018. május 16-i átdolgozott javaslat céljai megegyeznek a 493/2011/EU rendelettel módosított 377/2004/EK rendelet céljaival, amely rendelet a harmadik országokba kiküldött bevándorlási összekötő tisztviselők közötti együttműködés és koordináció fokozására összpontosít, nevezetesen azáltal, hogy megállapítja a bevándorlási összekötő tisztviselők közötti helyi és regionális hálózatok létrehozására vonatkozó kötelezettséget, előmozdítja a rendszeres információcserére szolgáló elektronikus eszköz használatát a helyi hálózatokon belül, valamint létrehozza a bevándorlási összekötő tisztviselők hálózatainak működéséről szóló jelentéstételi rendszert, anélkül hogy célzott operatív kölcsönhatást írna elő a schengeni vívmányok részét képező más rendszerekkel vagy jogi eszközökkel.
               
               
                  A 2018. május 16-i átdolgozott javaslat, valamint a 493/2011/EU rendelettel módosított, jelenlegi 377/2004/EK rendelet jellegükből következően a schengeni vívmányokon belüli önálló intézkedésnek minősülnek, és így nincsenek operatív kölcsönhatásban a schengeni vívmányok részét képező más jogi eszközökkel. 
               
               
                  Ezért ebben a rendkívül kivételes esetben úgy tekinthető, hogy annak ellenére, hogy az Egyesült Királyság már nem vesz részt a 493/2011/EU rendelettel módosított 377/2004/EK rendeletben, az hogy a schengeni vívmányok más részeiben továbbra is részt vesz azt szolgálja, hogy a lehető legszélesebb körben részt vegyen a schengeni vívmányokban oly módon, hogy ne érintse súlyosan azok gyakorlati érvényesülését, ugyanakkor megőrizze azok koherenciáját.
               
            
            
               •Összhang az Unió egyéb szakpolitikáival
            
            
               
                  Nem alkalmazandó 
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  Ez a javaslat Európai Unió keretébe beillesztett schengeni vívmányokról szóló 19. jegyzőkönyv 5. cikkének (3) bekezdésén alapul.
               
            
            
               •Szubszidiaritás (nem kizárólagos hatáskör esetén) 
            
         
         
            
               
                  Nem alkalmazandó 
               
               
                  •
                        Arányosság
               
               
                  Nem alkalmazandó
               
            
            
               •A jogi aktus típusának megválasztása
            
            
               
                  Az Európai Unió keretébe beillesztett schengeni vívmányokról szóló 19. jegyzőkönyv megállapítja azokat az eljárásokat, amelyek szabályozzák az Egyesült Királyság részvételét a schengeni vívmányokon alapuló intézkedésekben.
               
               
                  3.
                        AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
               
            
            
               A javaslat jellegére és hatályára tekintettel nincs szükség utólagos értékelésre, az érdekelt felekkel folytatott konzultációra vagy hatásvizsgálatra. 
                     
            
            
               4.KÖLTSÉGVETÉSI VONZATOK
            
            
               A javaslat nincs hatással a költségvetésre.
            
            
               2019/0011 (NLE)
            
            
               Javaslat
            
            
               A TANÁCS HATÁROZATA
            
            
               Nagy-Britannia és Észak-Írország Egyesült Királyságának a bevándorlási összekötő tisztviselők hálózatának létrehozásáról szóló, 2004. február 19-i 377/2004/EK tanácsi rendeletben foglalt schengeni vívmányok egyes rendelkezései alkalmazásában való részvétel megszüntetésére vonatkozó szándék bejelentéséről
               
            
               AZ EURÓPAI UNIÓ TANÁCSA,
            
            
               tekintettel az Európai Unióról szóló szerződésre, 
            
            
               tekintettel az Európai Unió működéséről szóló szerződésre, 
            
            
               tekintettel az Európai Bizottság javaslatára,
            
            
               tekintettel az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló (19.) jegyzőkönyvre és különösen annak 5. cikke (3) bekezdésére,
            
            
               tekintettel Nagy-Britannia és Észak-Írország Egyesült Királysága kormányának a Tanács elnökéhez intézett 2018. október 1-jei levelében az Európai Unió keretébe beillesztett schengeni vívmányokról szóló 19. jegyzőkönyv 5. cikkének (2) bekezdése szerinti értesítésére, hogy nem kíván részt venni a bevándorlási összekötő tisztviselők európai hálózatának létrehozásáról szóló európai parlamenti és tanácsi rendeletre irányuló javaslatban, 
                  3
               
            
            
               mivel:
            
         
         
            
               (1)Az Egyesült Királyság részt vett a 2011. április 5-i 493/2011/EU európai parlamenti és tanácsi rendelettel
                  4
                módosított 377/2004/EK tanácsi rendeletben
                  5
               .
            
            
               (2)2018. október 1-jén az Egyesült Királyság az előírt három hónapos határidőn belül értesítette a Tanács elnökét, hogy nem kíván részt venni a Bizottság által 2018. május 16-án előterjesztett, és a Tanács által 2018. július 2-án az összes előírt nyelven kézhez kapott, a bevándorlási összekötő tisztviselők európai hálózatának létrehozásáról szóló rendelet átdolgozásának elfogadásában.
            
            
               (3)A 377/2004/EK rendelet célja a harmadik országokba kiküldött bevándorlási összekötő tisztviselők közötti együttműködés fokozása, nevezetesen azáltal, hogy megállapítja a bevándorlási összekötő tisztviselők közötti helyi és regionális hálózatok létrehozására vonatkozó kötelezettséget, előmozdítja a rendszeres információcserére szolgáló elektronikus eszköz használatát a helyi hálózatokon belül, valamint kétéves elnökségi jelentések révén létrehozza a bevándorlási összekötő tisztviselők hálózatainak működéséről szóló jelentéstételi rendszert, mindezt azonban anélkül teszi, hogy operatív rendszerek használatára vagy a schengeni vívmányok részét képező más jogi eszközökkel való közvetlen kölcsönhatásra vonatkozó kötelezettséget írna elő.
            
            
               (4)Habár a bevándorlási összekötő tisztviselők európai hálózatának létrehozásáról szóló rendelet átdolgozására irányuló, 2018. május 16-i javaslat célja az, hogy fokozza az együttműködést, és optimalizálja a bevándorlási összekötő tisztviselők – köztük a harmadik országokba kiküldött új európai összekötő tisztviselők – alkalmazását, hogy azok hatékonyabban reagálhassanak a migráció területére vonatkozó uniós prioritásokra, jellegét és a schengeni vívmányok más részeivel való konkrét kölcsönhatását tekintve nem tér el a 493/2011/EU rendelettel módosított jelenlegi 377/2004/EK rendelettől.
            
            
               (5)A bevándorlási összekötő tisztviselők európai hálózatának létrehozásáról szóló rendelet átdolgozására irányuló javaslat, valamint a 493/2011/EU rendelettel módosított 377/2004/EK rendelet a schengeni vívmányokon belüli önálló intézkedésnek tekinthető, amely nincs operatív kölcsönhatásban a schengeni vívmányok részét képező más jogi eszközökkel.
            
            
               (6)Ebben a rendkívüli esetben, és a 493/2011/EU rendelettel módosított 377/2004/EK rendelet schengeni vívmányokon belüli önálló jellege fényében úgy tekinthető, hogy ha az Egyesült Királyság már nem vesz részt az említett rendeletben vagy annak bármely további módosításában, azonban továbbra is részt vesz a schengeni vívmányok azon más részeiben amelyek tekintetében a 2000/365/EK tanácsi határozat
                  6
                jelenleg is a részvételét írja elő, ez az Egyesült Királyság lehető legszélesebb körű részvételének biztosítását szolgálja, anélkül, hogy súlyosan érintené a schengeni vívmányok többi részének gyakorlati érvényesülését, megőrizve a vívmányok koherenciáját.
            
            
               (7)A 2000/365/EK határozat 8. cikkének (2) bekezdése ezért az Európai Unió keretébe beillesztett schengeni vívmányokról szóló 19. jegyzőkönyv 5. cikkének (3) bekezdésével összhangban, és a 377/2004/EK rendelet javasolt átdolgozásának hatálybalépésétől kezdve nem alkalmazandó Nagy-Britannia és Észak-Írország Egyesült Királyságára a 493/2011/EU rendelettel módosított 377/2004/EK rendelet és annak bármely további módosítása tekintetében, ideértve a 377/2004/EK rendelet átdolgozására irányuló javaslatot is. 
            
            
               (8)Ennek következtében a javasolt átdolgozás hatálybalépésétől kezdődően a 2004/926/EK tanácsi határozat
                  7
                I. mellékletének 6. pontja sem alkalmazandó a 377/2004/EK rendelet tekintetében, a jegyzőkönyv 5. cikkének (3) bekezdésével megfelelően.
            
            
               ELFOGADTA EZT A HATÁROZATOT: 
            
            
               1. cikk
            
            
               A bevándorlási összekötő tisztviselők európai hálózatának létrehozásáról szóló európai parlamenti és tanácsi rendelet javasolt átdolgozásának hatálybalépésének napjától kezdődően a 2000/365/EK határozat, valamint a 2004/926/EK határozat I. mellékletének 6. pontja nem alkalmazandó Nagy-Britannia és Észak-Írország Egyesült Királyságára a 493/2011/EU rendelettel módosított, a bevándorlási összekötő tisztviselők hálózatának létrehozásáról szóló 377/2004/EK tanácsi rendelet és annak bármely további módosítása tekintetében.
            
            
               2. cikk
            
            
               Ez a határozat az Európai Unió Hivatalos Lapjában való kihirdetését követő napon lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 131., 2000.6.1., 43. o.
               
               
                  
                     (2)
                  
                        Javaslat – az Európai Parlament és a Tanács rendelete a bevándorlási összekötő tisztviselők európai hálózatának létrehozásáról (átdolgozás)*, COM(2018) 303 final.
               
               
                  
                     (3)
                  
                        COM(2018) 303 final.
               
               
                  
                     (4)
                  
                        Az Európai Parlament és a Tanács 493/2011/EU rendelete (2011. április 5.) a bevándorlási összekötő tisztviselők hálózatának létrehozásáról szóló, 2004. február 19-i 377/2004/EK tanácsi rendelet módosításáról (HL L 141., 2011.5.27., 13.o.).
               
               
                  
                     (5)
                  
                        A Tanács 377/2004/EK rendelete (2004. február 19.) a bevándorlási összekötő tisztviselők hálózatának létrehozásáról (HL L 064., 2004.3.2., 1. o.).
               
               
                  
                     (6)
                  
                        A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).
               
               
                  
                     (7)
                  
                        A Tanács 2004/926/EK határozata (2004. december 22.) a schengeni vívmányok rendelkezései egyes részeinek Nagy-Britannia és Észak-Írország Egyesült Királysága által való alkalmazásáról (HL L 395., 2004.12.31., 70. o.).